  Туспуктэм: Удмуртиысь тӧролэн но кивалтэтлэн пресс-службазы Майя Бывальцева 5-тӥ толсуре «Россия» адӟытон форумын Удмуртилэн нуналэз улсын элькунлэн тӧроез Александр Бречалов «Ёлка желаний» ӟечлэсьтон акцилы кутскон сётӥз. Со сярысь улосвыл тӧролэн но кивалтэтлэн пресс-службазы ивортӥз. Выль ар кыз вылэ Удмуртиысь но Луганск Калык Элькунын Удмуртилэн подшефной Лутугино ёросысьтыз пиналъёслэн малпанъёсынызы шаръёс ошемын, Александр Бречалов кӧнязэ ке бырйиз. « Сяме пырем «Ёлка желаний» ужрадэз ми туэ вазьгес кутскиськомы. <…> Кыз вылысь нырысетӥ малпанэз басьтӥсько. "Посетить Музей Победы. Подпись – Павел, 2015 года рождения из Киясово". Со мобилизованнойлэн пиез. Павел, тынад малпанэд быдэсмоз. Эшшо одӥгез малпан Луганск Калык Элькунысь Анастасиялэсь. Солэн Россиетӥ ширтэмез-ветлэмез потэ. Кутскомы Удмуртиен но ВДНХ-ысь «Россия» адӟытонэн. Умой малпанэз, одно ик быдэстом » Александр Бречалов, Удмуртилэн тӧроез Огъяросси акци 2018-тӥ арын кылдӥз. Со улсын секыт улон югдуре шедем, анай-атайтэк кылем, ляб тазалыко, быгатонлыко пиналъёслэсь малпанъёссэс быдэсъяло. Быдэс кунын нылпиослэн малпанъёсынызы шаръёсын чеберъям выль ар кызъёсты пуктыло. «Ёлка желаний» Удмуртиысь вань каръёсын но ёросъёсын ортчоз. Валтӥсь кызэз ӝоген элькунысь Кун Кенешлэн юртаз пуктозы. Котькуд мылкыд карись нылпилэсь малпанзэ быдэстыны быгатоз. Васталом, «Ёлка желаний» улосвыл ужрадлы кутскон 19-тӥ толсуре сётыны чаклало. 5-тӥ толсуре ВДНХ-ын Удмуртилэн нуналэз (0+) ортчоз. Нунал ӵоже лулчеберет но ужъя программаосы пыриськыны луоз, нош 19 часысен 21 часозь «Мы из Удмуртии» концерт (0+) возьматозы. Тегъёс: пиналъёс Выльар АлександрБречалов Удмуртия  